Številka: 84400-9/2023/13

Datum: 28. 3. 2024

DOPOLNITVE PROGRAMA

ODPRAVE POSLEDIC ŠKODE V GOSPODARSTVU

PO POPLAVAH V AVGUSTU 2023

**UVOD**

Program odprave posledic škode v gospodarstvu po poplavah v avgustu 2023 je sprejela Vlada Republike Slovenije z drugo točko sklepa št. 84400-9/2023/8 z dne 15. 2. 2024.

Ministrstvo za javno upravo je dne 14. 2. 2024 obvestilo Ministrstvo za gospodarstvo, turizem in šport, da je prejelo oceno škode za oškodovanca »Z.Z Stanislava, zavod za ohranjanje kulturne in naravne dediščine, rokodelske in domače obrti«, Kocbekova 1, 3342 Gornji Grad. Ministrstvo za javno upravo je navedenega oškodovanca vključilo v Končno oceno škode, ki jo je sprejela Vlada Republike Slovenije s sklepom št. 84400-14/2023/7 z dne 25. 10. 2023. Navedeni oškodovanec bi moral oddati oceno škode na Ministrstvo za gospodarstvo, turizem in šport, saj gre za oškodovanca, ki je organiziran kot zavod. Zaradi tega se dopolnjuje Program odprave posledic škode v gospodarstvu po poplavah v avgustu 2023 z dodatnim oškodovancem, ki je upravičen do povračila škode v gospodarstvu.

**DOPOLNITVE PROGRAMA**

**V Programu odprave posledic škode v gospodarstvu po poplavah v avgustu 2023 se v poglavju 1. UVOD Tabela 1 dopolni z dodatnim oškodovancem, zato se Tabela 1 spremeni tako, da se glasi:**

»Tabela 1: Ocena škode po poplavah 4. 8. 2023

|  |  |  |  |  |  |
| --- | --- | --- | --- | --- | --- |
| Ocena škode | Stroji in oprema (v EUR) | Zaloge (v EUR) | Izpad prihodka (v EUR) | Skupaj (v EUR) | Št. oškodovancev |
| 1. poziv (ocena škode do 20.9.2023) | 168.248.437,02 | 90.774.105,00 | 121.825.772,23 | 380.848.314,25 | 1173 |
| 2. poziv (ocena škode do 1.12.2023) | 1.551.325,88 | 734.218,08 | 1.423.007,62 | 3.708.551,58 | 66 |
| Ocena škode za oškodovanca Z.Z. Stanislava (posredoval MJU) | 12.000,00 | 1.700,00 | 1.500,00 | 15.200,00 | 1 |
| Skupaj | **169.811.762,90** | **91.510.023,08** | **123.250.279,85** | **384.572.065,83** | **1240** |

«.

**Pred zadnjim odstavkom se doda nov odstavek, ki se glasi:**

»Ministrstvo za gospodarstvo, turizem in šport je dne 14. 2. 2024 prejelo obvestilo Ministrstva za javno upravo o dodatnem oškodovancu, ki spada v pristojnost Ministrstva za gospodarstvo, turizem in šport, in sicer gre za zavod »Z.Z Stanislava, zavod za ohranjanje kulturne in naravne dediščine, rokodelske in domače obrti«, Kocbekova 1, 3342 Gornji Grad. Ocena škode pri oškodovancu Z.Z.Stanislava znaša 15.200,00 evrov, od tega znaša 12.000,00 evrov škoda na strojih in opremi, 1.700,00 evrov znaša škoda na zalogah in 1.500,00 evrov znaša škoda zaradi izpada prihodka.«.

**Zadnji odstavek se spremeni tako, da se glasi:**

**»Skupna ocena škode (prvi in drugi poziv ter dodatni oškodovanec, ki ga je posredovalo Ministrstvo za javno upravo) znaša 384.572.065,83 evra za 1.240 oškodovancev, od tega 169.811.762,90 evra za škodo na strojih in opremi, 91.510.023,08 evra za škodo na zalogah in 123.250.279,85 evra za škodo zaradi izpada prihodka.**

**Za vseh 1.240 oškodovancev se zagotavlja 230 milijonov evrov (predplačila in povračila škode).**

**Predplačila: 958 oškodovancev prejme skupaj** **35.418.004,40 evra za predplačila v višini 10 % ocenjene škode. V letu 2023 je Ministrstvo za gospodarstvo, turizem in šport že dodelilo predplačila v višini 35.351.035,34 evra, v letu 2024 pa bo izplačano še predplačilo za oškodovanca KO-SI d. o. o. v višini 66.969,06 evra.**

**Povračila: V letu 2024 je predvideno izplačilo povračil skupni v višini 194.581.995,60 evra (če višina pomoči preseže razpoložljiva sredstva, se dopolni program z dodatnim sredstvi) iz proračuna Republike Slovenije za leto 2024, ki se bodo oškodovancem izplačevala sproti, saj je točno določen odstotek financiranja dejanske škode, in sicer 45 % dejanske škode (v kolikor škoda ni zavarovana) oziroma 60 % dejanske škode (v kolikor je škoda zavarovana).«**

**Na koncu poglavja 4.4 Vrsta in višina škode se doda besedilo:**

»Ministrstvo za gospodarstvo, turizem in šport je dne 14. 2. 2024 prejelo obvestilo Ministrstva za javno upravo o dodatnem oškodovancu, ki spada v pristojnost Ministrstva za gospodarstvo, turizem in šport, in sicer gre za zavod »Z.Z Stanislava, zavod za ohranjanje kulturne in naravne dediščine, rokodelske in domače obrti«, Kocbekova 1, 3342 Gornji Grad. Ocena škode pri oškodovancu Z.Z.Stanislava znaša 15.200,00 evrov, od tega znaša 12.000,00 evrov škoda na strojih in opremi, 1.700,00 evrov znaša škoda na zalogah in 1.500,00 evrov znaša škoda zaradi izpada prihodka.«

**V poglavju 4.5 Ocena števila upravičencev do sredstev za odpravo posledic škode v gospodarstvu se zadnji stavek spremeni tako, da se glasi:**

»Skupno število oškodovancev je 1.240.«